Betlanovce

Betlanovce sú obec na Slovensku v okrese Spišská Nová Ves, v Košickom kraji.

Polohopis 
Obec sa nachádza vo východnej časti Vikartovskej priekopy na západe Hornádskej kotliny.

Susedné obce 
Hrabušice, Hranovnica, Spišský Štiavnik, Vernár, Vydrník

Vodné toky 
Cez obec  preteká rieka Hornád.

Symboly obce 
http://www.crwflags.com/fotw/flags/sk-sn-be.html
Pečať, erb a vlajka

História 
Svoje pomenovanie dostala podľa Bethlena, ktorý žil okolo roku 1260. Obec patrila do tzv. Malej stolice spišských kopijníkov, ktorá tu sídlila a 1725 postavila župný hrad. Rodové sídlo známych podnikateľov Thurzovcov.

Staré a cudzie názvy obce 
 1311 Bethleem
 1349 Bethlenfalva 
 1786 Bethlanowce

Nemecký názov: Betelsdorf, Bethelsdorf
Maďarský názov: Betlenfalu

Politika

Starostovia obce 
 1991-1994 Maria Remiášová (NEKA)
 1994-1998 Jozef Marečák (KSS)
 1998-2002 Beáta Kopčáková (NEKA)
 2002-2006 Beáta Kopčáková (ANO, KDH, SDKÚ)
 2006-2010 Beáta Kopčáková (SDKÚ-DS, KDH)

Obecné zastupiteľstvo 
 1990-1994 - 10 poslancov
 1994-1998 - 10 poslancov (7 HZDS, 3 SDĽ)
 1998-2002 - 9 poslancov (5 SDĽ, 3 SNS, 1 DS + KDH + SOP)
 2002-2006 - 7 poslancov (5 ANO, 2 SDKÚ)
 2006-2010 - 7 poslancov (5 SDKÚ-DS, 1 KDH, 1 SMER-SD)

Obyvateľstvo 
Vývoj obyvateľstva od roku 1869: 

Zloženie obyvateľstva podľa náboženského vyznania (2001):

Zloženie obyvateľstva podľa národnosti (2001):

Kultúra a zaujímavosti

Stavby

Pamiatky 
Renesančný kaštieľ v strede obce. Kaštieľ dal postaviť 1564 - 1568 Peter Feigel a Helena Bobstová - Bethlenfalvyová, čo dokazuje dvojica erbov na prvom poschodí pri vstupe na pavlač. Posledné opravy sú z 1955 - 1960, keď zrekonštruovali pavlač. Charakteristickým znakom tohto kaštieľa je, že na rozdiel od ostatných renesančných kaštieľov na Slovensku nie je opevnený. Približuje sa skôr letnému sídlu. Je to dvojpodlažná bloková stavba s dvojtraktovou dispozíciou. Fasády členia na prízemí a na poschodí pozdĺžne okná s kamennými renesančnými osteniami a rímsami v suprafenestrách. Na úrovni prvého poschodia obieha drevená pavlač s parapetom. Pavlač bolo možné zrekonštruovať na základe odtlačkov konzol viditeľných v murive. Prvé poschodie ukončuje podstrešná rímsa a bohato členená ranorenesančná oblúčiková atika. Vstupná sieň má valenú klenbu so zložitým obrazcom lunet s hrebienkami. V ostatných miestnostiach sú renesančné a barokové klenby, ktoré nahradili v 18.storočia drevené stropy. Sú tu pôvodné renesančné portály.

Pomníky 
V obci sa nachádza židovsky cintorín ktorý už bohužiaľ chátra.Je veľmi zaujimavý tvarmi pomníkov sú staré ale zachovane niektoré nie ale 40% je zachovalých. Bohužiaľ ako to už býva chodia tam vandali a ničia cintorín.

Šport 
V obci Betlanovce sa nachádza tenisový kurt a pingpong. Obec Betlanovce má dobrovoľný hasičský zbor .

Pravidelné podujatia 
Tenisové turnaje a turnaje v pingpongu.

Farský úrad 
filiálka Rímskokatolíckeho úradu Hrabušice

Školstvo 
Materská škola

Osobnosti

Významné osobnosti 
 Jozef Majkut - akademický maliar
Z Betlanoviec pochádza najslávnejší slovenský rod Turzovcov, konkrétne tu na prelome 14. a 15. storočia žil Ján z Betlanoviec, ktorého syn Juraj (+1458) ako prvý použil priezvisko Turzo. Hádam najvýznamnejším Turzovcom, ktorý si k menu písal  "de Bethlenfalva", bol uhorský palatín Juraj Turzo (1567 - 1616), zakladateľ luteránskej cirkvi na Slovensku. Z rodu pochádzal aj celý rad katolíckych biskupov, jeden z nich, František Turzo bol nitrianskym biskupom bez toho, aby bol kňazom.

Referencie 

 
Obce okresu Spišská Nová Ves